Tisztelt Nemzeti Adatvédelmi és Információszabadság Hatóság!

Az Alaptörvény VI. cikk (3) bekezdésében biztosított információszabadsághoz való alapvető jog, valamint az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 28. § (1) bekezdése szerinti közérdekű adatok megismerésének érvényesítése miatt fordulok a Hatósághoz.

Az Infotv. 52. § (1) bekezdése szerint a Hatóságnál bejelentéssel bárki vizsgálatot kezdeményezhet arra hivatkozással, hogy személyes adatok kezelésével, illetve a közérdekű adatok vagy a közérdekből nyilvános adatok megismeréséhez fűződő jogok gyakorlásával kapcsolatban jogsérelem következett be, vagy annak közvetlen veszélye fennáll.

**A kérelem tárgya:**

**2023. október 30-án… közérdekűadat-igényléssel fordultam ………………… település jegyzőjéhez, azonban álláspontom szerint jogszerűtlenül utasították el az adatigénylésemet / adatigénylésemre nem kaptam választ az Infotv. 29. §-a szerinti határidőben / ……………..egyéb…………….…. Ezzel pedig sérült a közérdekű adatok megismeréséhez és terjesztéséhez fűződő alapvető jogom.**

(Opcionális – Bővebb leírás:

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………)

**Jogi érvelés:**

Az Alaptörvény VI. cikk (3) bekezdése szerint mindenkinek joga van a közérdekű adatok megismeréséhez és terjesztéséhez.

Adatigénylésem a közérdekű adatok egy speciális halmazára, környezeti információra vonatkozott.

A környezet védelmének általános szabályairól szóló 1995. évi LIII. törvény (a továbbiakban: Kvt.) 12. § (2) bekezdése szerint *mindenkinek joga van a külön jogszabályban meghatározott környezeti információkat – mint közérdekű adatokat – megismerni.* A környezeti információ fogalmát a nyilvánosság környezeti információkhoz való hozzáférésének rendjéről szóló 311/2005. (XII. 25.) Korm. rendelet 2. §-a határozza meg, mely alapján az általam igényelt közérdekű adatok környezeti információnak minősülnek.

A Kvt. 12. § (3) bekezdése szerint *a környezeti információval rendelkező szervek feladatkörükben kötelesek a környezet állapotát és annak az emberi egészségre gyakorolt hatását figyelemmel kísérni, igény esetén a rendelkezésére álló környezeti információt hozzáférhetővé tenni, rendelkezésre bocsátani, továbbá a környezeti információk külön jogszabályban meghatározott körét, illetve a birtokában levő vagy a számára tárolt információk jegyzékét elektronikusan vagy más módon közzétenni.*

**Kérelem**

Kérem, hogy az Infotv. 38. § (2) bekezdése alapján, valamint 53. § (1) bekezdése szerint vizsgálja meg érdemben a bejelentést!

Kérem, hogy az Infotv. 55. § (1) bekezdésének a) pontja alapján állapítsa meg, hogy az e törvényben meghatározott jogok gyakorlásával kapcsolatban jogsérelem következett be, vagy annak közvetlen veszélye áll fenn; valamint az Infotv. 56-59. §-aiban foglalt jogkövetkezményeket alkalmazza az adatkezelővel szemben!

Kérem, hogy az Infotv. 55. § (2) bekezdése alapján a vizsgálat eredményéről értesítsen az 55. § (1) bekezdése szerinti határidőn belül a ……………………………….. elektronikus elérhetőség, illetve ………………………………… postai elérhetőség valamelyikén.

Kelt: Miskolc, 2023. november 28.

………………………………………………….

………………(név)...…………..

Csatolmány:

* Az eredetileg benyújtott közérdekű adatigénylés
* Bizonyíték az adatigénylés benyújtásáról és annak időpontjáról (pl. Tértivevény postai úton benyújtott adatigénylés esetén, vagy dátumozott képernyőmentés e-mailben benyújtott adatigénylés esetén)
* Adatigénylés elutasítása (ha volt) vagy a hiányos válasz az adatigénylésre